Ilmenis

Ilmenis () – ežeras Rusijoje, Naugardo srities vakaruose, tuoj į pietus nuo Didžiojo Naugardo. Ežero plotas priklausomai nuo vandens lygio kinta nuo 733 iki 2090 km². Ilgis iki 45 km, plotis iki 35 km. Aukštis virš jūros lygio – 18 m. Krantai žemi, pietuose pelkėti. Vandens lygį reguliuoja hidroelektrinė ant Volchovo upės. Vandens lygio svyravimo amplitudė 7,4 m; aukščiausias lygis gegužę, žemiausias kovą. Ežeras užšalęs nuo lapkričio iki balandžio pabaigos.

Į Ilmenį įteka apie 50 intakų; didžiausi: Msta, Pola, Lovatė, Šelonė; išteka Volchovas (Nevos baseinas).

Vykdoma žvejyba. Per Pailmenės kanalą ir Volchovo upę jungiasi su Vyšnij Voločioko vandens sistema.

Ežeru IX–XII a. ėjo prekybos kelias iš variagų pas graikus. Ilmenio apyežerės buvo vienas iš rytų slavų formavimosi židinių – čia gyveno Ilmenio slovėnai. Per II pasaulinį karą ežere veikė Ilmenio karinė flotilė.

Ežerėvardis kildinamas iš Baltijos finų kalbų: Ilma-järvi, Ylä/järvi, Ylämä/järvi, kas reikštų „aukštutinis, dangiškas ežeras“.Фасмер М. Этимологический словарь русского языка. Т. II. С. 128.Муллонен И. И. Фонетические варианты древней топоосновы *Ylä- ‘верхний’ и их генезис в гидронимии Карелии // Вопросы ономастики. 2018. Т. 15. № 2. С. 16-17. Bandoma siūlyti iš rusišką etimologiją iš žodžio ил („dumblas“).Откупщиков Ю. В. Индоевропейский суффикс *-men-/*-mōn- в славянской топонимике // Откупщиков Ю. В. Из истории индоевропейского словообразования. СПб.: СПбГУ, 2005. С. 243–261

 Šaltiniai 

Kategorija:Rusijos ežerai